STEC ร่วงเกือบ 3% หลังราคาขึ้นก่อนหน้านี้ ฟากโบรกฯแนะเป้า 28 บ. ชี้กำไรโตรับแบ็คล็อคทะลัก
STEC ร่วงเกือบ 3% หลังราคาขึ้นก่อนหน้านี้ ฟากโบรกฯแนะเป้า 28 บ. ชี้กำไรโตรับแบ็คล็อคทะลัก ล่าสุด ณ เวลา 11.19 น. อยู่ที่ 22.40 บาท ลบ 0.60 บาท หรื2.61% สูงสุดที่ 23.10 บาท ต่ำสุดที่ 22.30 บาท ด้วยมูลค่าซื้อขาย 311.44 ล้านบาท
15 มี.ค. 2562

ผู้สื่อข่าวรายงานว่า ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ล่าสุด ณ เวลา 11.19 น. อยู่ที่ 22.40 บาท ลบ 0.60 บาท หรื2.61% สูงสุดที่ 23.10 บาท ต่ำสุดที่ 22.30 บาท ด้วยมูลค่าซื้อขาย 311.44 ล้านบาท ทั้งนี้ ราคาหุ้น STEC ปรับตัวลง คาดนักลงทุนขายทำกำไรหลังราคาหุ้นปรับตัวขึ้นก่อนหน้านี้

ด้าน บล.โนมูระ พัฒนสิน ระบุในบทวิเคราะห์  ประเมินราคาเป้าหมาย STEC ที่ 28 บาท โดยมี Backlog สูง รวมทั้งการบริหารต้นทุนที่ดี หนุนกำไร และเป็นหุ้นที่ได้ประโยชน์จากวงจรการลงทุนของไทยและมักขึ้นไวก่อนเลือกตั้ง
ส่วน บล.ทิสโก้ ระบุในบทวิเคราะห์ว่า ตลาดมีแนวโน้มปรับประมาณการกำไรและเป้าหมายราคาหุ้น STEC ขึ้น พร้อมมองว่าเป็นหุ้นเด่นในเดือนมี.ค.2562